钦定古今图书集成/明伦汇编/皇极典/第170卷 > 吕氏春秋 > 《名类》
## 钦定古今图书集成/明伦汇编/皇极典/第170卷 > 吕氏春秋 > 《名类》

凡帝王者之将兴也，天必先见祥乎下民。黄帝之时，
天先见大螾大蝼，黄帝曰：“土气胜”，土气胜，故其色尚
黄，其事则土。及禹之时，天先见草木，秋冬不杀，禹曰：
木气胜。木气胜，故其色尚青，其事则木。及汤之时，天
先见金刃于水，汤曰金气胜。金气胜，故其色尚白，其
事则金。及文王之时，天先见火，赤乌衔丹书集于周
社《文王》曰：“火气胜，火气胜，故其色尚赤，其事则火，代
火者必将水，天且先见水气胜，水气胜，故其色尚黑，
其事则水，水气至而不知数，备将徙于土。”